ກອງປະຊຸມສຸດຍອດ ສຫລ - ອາຊຽນ ເພັ່ງເລັງໃສ່ ເລື່ອງຕ່າງໆ ໃນທະເລຈີນໃຕ້
ປະທານາທິບໍດີໂອບາມາກ່າວວ່າ ພວກເຮົາໄດ້ຫາລືກັນ ກ່ຽວກັບຄວາມຈຳເປັນ ໃນການເອົາບາດກ້າວ ທີ່ເປັນຮູບປະທຳ ຢູ່ທະເລຈີນໃຕ້ ເພື່ອຫລຸດຜ່ອນຄວາມເຄັ່ງຕຶງ.
ສະຫະລັດ ແລະບັນດາຜູ້ນຳຂອງ 10 ປະເທດສະມາຊິກບັນດາ ປະຊາຊາດໃນເຂດເອເຊຍຕາເວັນອອກສຽງໃຕ້ ຫຼື ອາຊຽນ ກ່າວ ວ່າ ຕ້ອງໄດ້ມີການ ເອົາມາດຕະການເພື່ອຫລຸດຜ່ອນຄວາມເຄັ່ງ ຕຶງຢູ່ໃນເຂດທະເລຈີນໃຕ້ ການ ຂັດແຍ້ງເລື້ອງເຂດນ້ຳແດນດິນ ໃນພູມີພາກໄດ້ຄອບງຳການເຈລະຈາສຸດຍອດຄັ້ງ ປະຫວັດສາດ ທີ່ເປັນເຈົ້າພາບໂດຍປະທານາທິບໍດີບາຣັກ ໂອບາມາ ທີ່ເມືອງ Rancho Mirage ລັດຄາລີຟໍເນຍ ຜູ້ສື່ຂ່າວ ວີໂອເອ ປະຈຳທຳ ນຽບຂາວ Mary Alice ມີລາຍງານກ່ຽວກັບກອງປະຊຸມນີ້ ດັ່ງ ໄຊຈະເຣີນສຸກ ຈະນຳເອົາລາຍລະອຽດ ມາສະເໜີທ່ານ ໃນອັນ ດັບຕໍ່ໄປ ຖ້າມກາງຄວາມຫງຽບສະຫງົບຂອງບ່ອນຕາກອາກາດຊັນນີແລນ ທີ່ມີຄວາມສຳຄັນທາງ ປະຫວັດສາດນີ້ ປະທານາທິບໍດີ ບາຣັກ ໂອບາມາ ແລະບັນດາຜູ້ນຳຂອງອາຊຽນ ໄດ້ສຳ ເລັດເສັດສິ້ນກອງປະຊຸມສຸດຍອດ ເປັນເວລາສອງມື້ ດ້ວຍຄວາມໝາຍໝັ້ນທີ່ຈະດຳເນີນ ງານຮ່ວມກັນຫຼາຍຂຶ້ນ ໃນຫລາຍໆດ້ານ ຮວມທັງບັນຫາຂັດແຍ້ງເລື້ອງເຂດນ້ຳແດນດິນ ຢູ່ທະເລຈີນໃຕ້ທີ່ສະຫະລັດໄດ້ຖິ້ມໂທດໃສ່ຈີນ ວ່າ ກໍ່ໃຫ້ເກີດຄວາມເຄັ່ງຕຶງເພີ້ມຂຶ້ນນັ້ນ ປະທານາທິບໍດີໂອບາມາກ່າວວ່າ ພວກເຮົາໄດ້ຫາລືກັນກ່ຽວກັບຄວາມຈຳເປັນ ໃນການ ເອົາບາດກ້າວທີ່ເປັນຮູບປະທຳ ຢູ່ທະເລຈີນໃຕ້ ເພື່ອຫລຸດຜ່ອນຄວາມ ເຄັ່ງຕຶງ ຮວມທັງ ການຍຸດຕິ ບໍ່ໃຫ້ມີການຖົມເກາະຖົມດອນ ການກໍ່ສ້າງໃໝ່ເພີ້ມ ຕື່ມ ຕະຫຼອດທັງການເຮັດ ໃຫ້ເຂດທີ່ີມີການຂັດແຍ້ງກັນ ກາຍເປັນການແຂ່ງຂັນທາງດ້ານທະຫານ ອິດສະຫຼະພາບ ໃນການເດີນເຮືອ ຕ້ອງໄດ້ຮັບການເຄົາລົບ ການຄ້າທີ່ຖືກຕ້ອງຕາມກົດໝາຍ ບໍ່ຄວນທີ່ຈະ ມີບັນຫາ ປະທານາທິບໍດີໂອບາມາ ໄດ້ສະແດງໃຫ້ເຫັນຢ່າງຈະແຈ້ງວ່າ ສະຫະລັດຈະສືບຕໍ່ຊົມໃຊ້ ອິດສະຫຼະພາບໃນການເດີນເຮືອທີ່ນັ້ນ ແລະຈະຊ່ວຍບັນດາພັນທະມິດອາຊຽນ ໃນການ ເສີມສ້າງຄວາມສາມາດທາງດ້ານທະເລ ກຸ່ມອາຊຽນໄດ້ນຳອອກເຜີຍແຜ່ຫລັກການຈຳນວນນຶ່ງທີ່ເວົ້າວ່າ ຈະເປັນສິ່ງນຳ ພາອາຊຽນ ໃນອະນາຄົດຂ້າງໜ້າ ພວກເຂົາເຈົ້າໄດ້ຮຽກຮ້ອງໃຫ້ມີການຮ່ວມມືກັນເພີ້ມຂຶ້ນໃນດ້ານພານິດແລະການ ຄ້າກັບ ບັນດາ ບໍລິສັດຂອງສະຫະລັດ ເພື່ອປະກອບການແລະນະວັດຕະກຳໃໝ່ໆ ຢູຸ່ໃນບັນດາ ປະເທດອາຊຽນ ນອກນັ້ນ ຍັງໄດ້ເຫັນພ້ອມນຳກັນ ກ່ຽວກັບຄວາມຈຳເປັນ ໃນການປົກປ້ອງຊັບສິນທາງດ້ານ ສະຕິປັນຍາ ການຫລັ່ງໄຫລຢ່າງເສລີຂອງຂໍ້ມູນຂ່າວສານ ແລະຄວາມ ໂປ່ງໃສ ແລະປະທາ ນາທິບໍດີ ໂອບາມາ ໄດ້ສະແດງໃຫ້ເຫັນເຖິງ ການໃຫ້ຄວາມສະໜັບສະໜຸນ ຂອງສະຫະລັດ ຕໍ່ກຸ່ມສັງຄົມພົນລະເຮືອນ ທ່ານໂອບາມາ ກ່າວວ່າ ຂ້າພະເຈົ້າໄດ້ສະແດງໃຫ້ເຫັນຢ່າງຈະແຈ້ງວ່າ ສະຫະລັດຈະສືບຕໍ່ ຢືນຄຽງຂ້າງ ກັບພວກທີ່ເຮັດວຽກ ເພື່ອສ້າງຄວາມກ້າວໜ້າ ໃນທົ່ວເຂດເອເຊຍຕາເວັນອອກ ສຽງໃຕ້ໃຫ້ແກ່ການປົກຄອງດ້ວຍຕົວບົດກົດໝາຍ ການປົກຄອງທີ່ດີ ສະຖາບັນທີ່ມີຄວາມ ຮັບຜິດຊອບ ແລະສິດທິມະນຸດສາກົນ ສຳລັບທຸກໆຄົນ ການສ້າງຄວາມກ້ຳເກິ່ງຄືນໃໝ່ ໄປສູ່ເຂດເອເຊຍປາຊີຟິກ ຂອງທ່ານໂອບາມາແມ່ນຂຶ້ນຢູ່ ກັບຄວາມສຳເລັດຂອງອາຊຽນ ໃນຖານະທີ່ເປັນສູນກາງ ບ່ອນທີ່ປະ ເທດຕ່າງໆ ສາມາດ ຊອກສະແຫວງຫາຜົນປະໂຫຍດໄດ້ ຢ່າງຖືກຕ້ອງຕາມກົດໝາຍ ແລະດ້ວຍວິທີການແບບ ສັນຕິ ປະທານາທິບໍດີໂອບາມາ ກ່າວວ່າ ເມື່ອໃດ ອາຊຽນຫາກປາກເວົ້າດ້ວຍນ້ຳສຽງອັນຈະແຈ້ງ ເປັນເອກກະພາບກັນແລ້ວ ມັນສາມາດທີ່ຈະສ້າງຄວາມກ້າວໜ້າ ໃຫ້ແກ່ຄວາມໝັ້ນຄົງ ໂອກາດ ແລະກຽດສັກສີຂອງມະນຸດ ບໍ່ແມ່ນພຽງແຕ່ສຳ ລັບ 600 ກວ່າລ້ານຄົນ ໃນທົ່ວ ບັນດາປະເທດອາຊຽນເທົ່ານັ້ນ ແຕ່ຍັງສຳລັບປະຊາຊົນ ໃນທົ່ວພາກພື້ນມະຫາສະມຸດ ປາຊີຟິກ ແລະໃນທົ່ວໂລກນຳດ້ວຍ ປະທານາທິບໍດີໂອບາມາ ມີແຜນການທີ່ຈະເດີນທາງໄປຢ້ຽມຢາມຂົງເຂດເອເຊຍຕາເວັນ ອອກສຽງໃຕ້ຕື່ມອີກສອງເທື່ອ ໃນປີສຸດທ້າຍ ຂອງການດຳລົງຕຳແໜ່ງຂອງທ່ານ ທ່ານຫວັງຢາກຈະສົ່ງຂໍ້ຄວາມໄປຍັງລັດຖະບານໃນອະນາຄົດທີ່ວ່າ ອາເມຣິກາ ຕ້ອງສືບຕໍ່ ການພົວພັນໃນລະດັບສູງກັບຂົງເຂດດັ່ງກ່າວ ເພື່ອຄ້ຳປະກັນຄວາມ ໝັ້ນຄົງ ແລະຄວາມ ອຸດົມຮັ່ງມີຂອງຕົນ ໃນອະນາຄົດຂ້າງໜ້າ